I 1856 fikk hun leilighet til å besøke Paris, hvorfra hun sendte brev hjem til . Etter noen års opphold i Christiania reiste hun omkring 1859 igjen til Paris, hvor hun slo seg ned med fast bolig, og vandt adgang til de høyere og toneangivende selskapskretser. Om somrene besøkte hun som oftest Norge, men om høsten vendte hun atter tilbake til Paris. I 1883 reiste hun til Rom, hvor hun – anbefalt og særlig beskyttet av prinsesse Mathilde Bonaparte – igjen fikk adgang til patrisiatets selskapsliv. Her døde hun så den 27. mars 1884 og ble to dager senere begravet ved siden av Peter Andreas Munch på den protestantiske kirkegård ved Cestiuspyramiden.